14/10/2015 | Administración LocalMunicipal
Santiago de Compostela
Promoción Económica, Emprego e Comercio
Anuncio de licitación pública para outorgamento de autorización de ocupación de vía pública para a instalación de pista de patinaxe sobre xeo na Alameda. Nadal 2015/2016

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DA AUTORIZACIÓN: AUTORIZACIÓN DE OCUPACIÓN DA VÍA PÚBLICA PARA A INSTALACIÓN DUNHA PISTA DE PATINAXE SOBRE XEO no Paseo central da Alameda durante a tempada de Nadal 2015/2016. TIPO DE LICITACIÓN: Canon mínimo á alza de 1.000 €. PRAZO DURACIÓN: a autorización para a ocupación da vía pública comprenderá dende o 1 de decembro de 2015 (ou data o máis próxima posible en atención á necesaria tramitación do procedemento de licitación) e o 31 de xaneiro de 2016, data prorrogable ata o 14 de febreiro, previa solicitude do adxudicatario e autorización do Concello. As tarefas de montaxe e desmontaxe deberán realizarse en sete días previos e posteriores á apertura da pista. ADXUDICACIÓN: licitación pública mediante procedemento aberto a toda persoa licitadora con varios criterios de selección. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 30 días hábiles, a contar desde o día seguinte á data de publicación deste anuncio no Boletín Oficial da Provincia da Coruña. REQUISITOS ESPECÍFICOS DO ADXUDICATARIO: solvencia económica e financeira e solvencia técnica e profesional. Non se esixe clasificación. DOCUMENTACIÓN E INFORMACIÓN: Departamento de Comercio. Rúa Alcalde Raimundo López Pol, s/n, 15707 Santiago de Compostela (Edificio Cersia). Tlf: 981542493. Correo electrónico: comercio@santiagodecompostela. org. Perfil do contratante: www.santiagodecompostela.org.CRITERIOS DE SELECCIÓN: Os puntos totais a outorgar serán 40 puntos, segundo os criterios e a ponderación seguinte: Criterio 1.–Canon: ata 10 puntos. A mellor oferta recibirá a máxima puntuación, obtendo as restantes puntuacións de xeito directamente proporcional. Criterio 2.–“Características da pista e do servizo”: ata 10 puntos, desagregados do xeito seguinte: Inclusión das seguintes melloras: ● Carpa e valla perimetral transparente: 6 puntos. ● Ampliación de horarios de apertura: 2 puntos. ● Elementos auxiliares para facilitar o patinaxe: 2 puntos. Criterio 3.–Prezos das entradas: ata 10 puntos, desagregados do xeito seguinte. O prezo máximo da entrada será de 10 €. 2. a) Prezo de entrada para escolares: a oferta economicamente máis vantaxosa obterá 4 puntos. O resto valorarase proporcionalmente tendo en conta a oferta mais vantaxosa, calculando a puntuación con arranxo á seguinte fórmula: P = 4 / [1 + (importe da oferta do licitador que se está valorando - importe da oferta máis vantaxosa)] 2. b) Prezo de entrada para público xeral (sesión de 50 minutos): a oferta economicamente máis vantaxosa obterá 3 puntos. O resto valorarase proporcionalmente tendo en conta a oferta mais vantaxosa, calculando a puntuación con arranxo á seguinte fórmula: P = (3 x importe da oferta máis vantaxosa) / oferta do licitador que se está valorando.2. c) Prezo de entrada para público xeral (sen limitación de tempo ao largo dun día): a oferta economicamente máis vantaxosa obterá 2,5 puntos. O resto valorarase proporcionalmente tendo en conta a oferta mais vantaxosa, calculando a puntuación con arranxo á seguinte fórmula: P = (2,5 x importe da oferta máis vantaxosa) / oferta do licitador que se está valorando.2. d) Prezo de venda de guantes: a oferta economicamente máis vantaxosa obterá 0,5 punto. O resto valorarase proporcionalmente tendo en conta a oferta mais vantaxosa, calculando a puntuación con arranxo á seguinte fórmula: P = (0,5 x importe da oferta máis vantaxosa) / oferta do licitador que se está valorando. Criterio 4.–Xornadas de portas abertas: valorarase o ofrecemento pola persoa licitadora de días de desfrute gratuíto da pista de xeo, a maiores dos dous días mínimos esixidos no prego (que deberán coincidir en venres, sábado, domingo ou festivo e alomenos un deles debe ser en período vacacional –entre o 18 de decembro e o 7 de xaneiro–). Ata 10 puntos desagregados do modo seguinte: – Por día completo ofertado a maiores dentro de período vacacional: 2 puntos por día completo ofertado ata o límite de 10 puntos a outorgar neste punto. – Por día completo ofertado a maiores fora de período vacacional: 1 punto por día completo ofertado ata o límite de 10 puntos a outorgar neste punto. Os licitadores deben ter en conta que o ofrecemento de dous días completos de xornadas de portas abertas é obrigatorio. É dicir, o que será obxecto de valoración serán os días ofertados a maiores (que non terán porque ser necesariamente en venres, sábado, domingo ou festivo). A súa proposta deberá fixar as datas concretas, tanto dos dous días mínimos coma dos ofertados a maiores, no seu caso. GARANTÍA DEFINITIVA: 2.000 €. APERTURA DE PLICAS: as datas de apertura dos sobres que conteñen os diferentes criterios de selección a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de adxudicación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 09 de outubro de 2015. O ALCALDE Asdo.: Martiño Noriega Sánchez